Komárom-Esztergom, Vas, Zala és Somogy vármegyékben is visszavonják a tűzgyújtási tilalmat

Szeptember 14-től Komárom-Esztergom, Vas, Zala és Somogy vármegyékben is megszűnik a tűzgyújtási tilalom. Budapesten és a további 13 vármegyében fennmarad a tűzveszélyes időszak.

Az elmúlt 24 órában a visszavonással érintett vármegyékben a lehullott csapadék elérte az erdő avarszintjét, valamint átnedvesítette az 1 és 10 órás holt biomasszát is, melynek hatására csökkent a tűzkockázat. A Tűz Időjárási Index alapján is az éghető könnyű biomassza olyannyira átnedvesedett, hogy az már tűzveszélyt nem okoz. Fentiekre tekintettel a Nemzeti Élelmiszerlánc-biztonsági Hivatal (Nébih) a Belügyminisztérium Országos Katasztrófavédelmi Főigazgatóság (BM OKF) egyetértésével, 2024. szeptember 14-től Komárom-Esztergom, Vas, Zala és Somogy vármegyékben is visszavonja a tűzgyújtási tilalmat. A fővárosban és a többi vármegyében változatlanul érvényben van a korábban kihirdetett tűzveszélyes időszak. Az aktuális tűzgyújtási tilalomról és a tűzgyújtási szabályokról az www.erdotuz.hu oldalon szerezhetnek további információkat.

Sajtókapcsolat:

* +36 70 436 0384
* nebih@nebih.gov.hu

Eredeti tartalom: Nemzeti Élelmiszerlánc-biztonsági Hivatal

Továbbította: Helló Sajtó! Üzleti Sajtószolgálat

Ez a sajtóközlemény a következő linken érhető el:https://hellosajto.hu/14992/komarom-esztergom-vas-zala-es-somogy-varmegyekben-is-visszavonjak-a-tuzgyujtasi-tilalmat/